# Þjónustusamningur

Þjónustusamningur þessi milli **[*Sveitarfélags/stofnunar*]**,[*kennitala, heimilisfang, pnr. og staður*], (hér eftir nefnt **sveitarfélag/stofnun**) og [*heiti þjónustusala*] (hér eftir nefnt/nefndur **verktaki**), sameiginlega nefndir **samningsaðilar**, tekur til þeirrar þjónustu sem verktaki veitir þjónustukaupa í samræmi við skilmála þjónustusamnings þessa og viðauka.

Sameiginlega er vísað í þjónustusamning þennan og viðauka sem „**samningsins**“ nema annað sé tekið fram.

# efni og uppbygging samningsins

## Samningur þessi fjallar um almenn réttindi og skyldur samningsaðila.

## Verktaki tekur að sér að veita [*þá þjónustu sem skilgreind er með nákvæmum hætti í viðauka 1 við samning þennan*] („**þjónustan**“). Í viðaukanum skal afmarka og lýsa umfangi þjónustunnar.

## Ef ákvæði viðauka og samningsins stangast á skulu ákvæði viðauka ganga framar.

# Skyldur samningsaðila

## Verktaki skal sjá til þess að þjónustan sé veitt í samræmi við lýsingu í viðauka 1 og innan þess tímaramma sem þar er ákvarðaður.

## Verktaki skal ábyrgjast gæði þjónustunnar og afurða þjónustunnar eins og nánar er mælt fyrir um í grein 4 í samningi þessum.

## Verktaki skal fara að öllu eftir lögum og reglum við veitingu þjónustunnar.

## Sveitarfélag/stofnun skal tryggja verktaka þá aðstöðu, upplýsingar og/eða aðgang að starfsfólki eins og sérstaklega er kveðið á um í viðauka 1, eftir því sem við á.

# Greiðslur

## Fyrir þjónustuna skal sveitarfélag/stofnun greiða verktaka þá þóknun sem fram kemur í viðauka 2. Allar fjárhæðir eru í íslenskum krónum og án virðisaukaskatts, nema annað sé tekið fram.

## Verktaki skal senda þjónustukaupa reikning vegna þjónustunnar og með reikningum skal fylgja tímaskýrsla og/eða lýsing á þeirri þjónustu sem reikningurinn tekur til.

## Reikningstímabil miðast við [*skilgreining tímabils, t.d. almanaksmánuður*]. Gjalddagi reikninga er [*t.d. 20. sama mánaðar*] og útgáfudagur og eindagi er [*t.d. 2. næsta mánaðar eftir gjalddaga*].

## Ef greiðslur eru ekki inntar af hendi á eindaga reiknast á þær dráttarvextir frá gjalddaga kröfunnar, sbr. 1. mgr. 6. gr. laga nr. 38/2001 um vexti og verðtryggingu.

# GÆÐI ÞJÓNUSTUNNAR OG AFURÐARINNAR

## Með samningi þessum ábyrgist verktaki að:

#### inna þjónustuna af hendi í samræmi við góða starfshætti og í samræmi við það sem er viðurkennt á markaði í tengslum við þjónustu þá sem veitt er (e. industry practice);

#### þjónustan mun vera í fullu samræmi við alla lýsingar og tæknilegar upplýsingar sem sveitarfélag/stofnun lætur verktaka í té, til að mynda í verkefnaáætlun sem kemur fram í viðauka 1 og hæfa þeim tilgangi sem sveitarfélag/stofnun hefur gert verktaka kunnugt um beint eða óbeint;

#### afurð þjónustunnar uppfylli kröfur um innbyggða og sjálfgefna persónuvernd, sbr. 25. gr. laga nr. 90/2018 um persónuupplýsingar og vinnslu persónuupplýsinga, eftir því sem við á;

#### gera allt sem í hans valdi stendur til að tryggja að þjónustan og allar afurðir hennar verði lausar við vírusa og/eða aðra kvilla og skal lagfæra alla slíka kvilla sem verktaki uppgötvar, hefði átt að uppgötva eða er tilkynnt um, eftir því sem við á.

# hugverkaréttindi

## Samningsaðilar eru sammála um það að afurðir þjónustunnar og öll hugverkaréttindi skuli vera eign þjónustukaupa, nema annað komi skýrt fram í viðauka 1. Verktaki framselur því til þjónustukaupa allan hugverkarétt að þeirri afurð sem verður til vegna þjónustunnar.

## Verktaki ábyrgist að þjónustan og afurðir hennar muni ekki á nokkurn hátt brjóta gegn réttindum þriðja aðila. Verktaki skal (a) halda uppi vörnum fyrir þjónustukaupa gegn hvers konar málsókn og kröfugerð á hendur sveitarfélagi/stofnun þar sem því er haldið fram að þjónusta sú sem verktaki lætur sveitarfélag/stofnun í té brjóti gegn hugverkarétti og/eða öðrum eignarréttindum þriðju aðila; og (b) greiða kostnað, skaðabætur og málskostnað sem falla kann á Sveitarfélag/stofnun vegna slíkrar kröfugerðar þriðja aðila.

## Að beiðni þjónustukaupa skal verktaki tafarlaust útbúa eða útvega hvað sem Sveitarfélag/stofnun gæti þarfnast á hverjum tíma til að tryggja að Sveitarfélag/stofnun geti að fullu nýtt þá þjónustu sem veitt er á grundvelli samnings þessa og afurðir hennar, þ. á m. allan rétt, leyfi, eignarrétt og nýtingarétt hugverkaréttindanna og annarra réttinda sem Sveitarfélagi/stofnun er framselt á grundvelli greinar 5.1.

# persónuvernd

## Komi til vinnslu persónuupplýsinga af hálfu verktaka fyrir Sveitarfélag/stofnun í skilningi laga nr. 90/2018 persónuvernd og vinnslu persónuupplýsinga, skal Sveitarfélag/stofnun teljast ábyrgðaraðili í skilningi laganna og verktaki vinnsluaðili, enda leiði ekki annan skilning af lögunum. Í tengslum við slíka vinnslu er verktaka einungis heimilt að starfa í samræmi við skrifleg fyrirmæli þjónustukaupa.

## Í tengslum við vinnslu persónuupplýsinga, sbr. grein 6.1, skulu samningsaðilar gera með sér sérstakan vinnslusamning og skal slíkur vinnslusamningur vera viðauki við samning þennan.

## Að því leyti sem Sveitarfélag/stofnun vinnur persónuupplýsingar um verktaka, mun sú vinnsla vera í samræmi við [persónuverndarstefnu þjónustukaupa t.d. tilvísun í vefsíðu] sem Sveitarfélag/stofnun hefur kynnt verktaka við undirritun undir samning þennan.

# Takmörkun ábyrgðar

## Bótaskylda samningsaðila takmarkast við beint tjón sem gagnaðili kann að verða fyrir í tengslum við samning þennan. Bótaábyrgð samningsaðila nær þannig ekki til óbeins eða afleidds tjóns gagnaðila, þ.m.t. rekstrartaps ef við á.

## Ekkert í þessum samningi skal takmarka ábyrgð samningsaðila vegna líkamstjóns eða vegna tjóns sem rekja má til stórkostlegs gáleysis eða ásetnings samningsaðila eða þess sem hann ber ábyrgð á. Það sama á við um tjón sem kann að verða í tengslum við vinnslu verktaka á persónuupplýsingum.

## Að öðru leyti fer um bótaábyrgð skv. almennum reglum skaðabótaréttar.

# Trúnaður og framsal

## Samningsaðilar skulu halda fullum trúnaði um málefni sem þeir fá upplýsingar um frá gagnaðila og ætla má vegna eðlis og/eða aðstæðna, að fara skuli með sem trúnaðarmál, og skal sá samningsaðili á engan hátt færa sér slíkar upplýsingar í nyt nema í samræmi við ákvæði samningsins á gildistíma hans, sbr. t.a.m. ákvæði laga nr. 57/2005 um eftirlit með viðskiptaháttum og markaðssetningu.

## Samningsaðilar skulu varðveita trúnaðarupplýsingar frá gagnaðila með jafn öruggum hætti og þeirra eigin trúnaðarmál, en þó aldrei verr en eðlilegt getur talist.

## Efni samnings þessa skal vera trúnaðarmál, nema aðilar samþykki annað skriflega eða lagaskylda kveði á um annað.

## Trúnaðarskylda samningsaðila samkvæmt þessum kafla 8 skal haldast ótímabundið.

## Hvorugur samningsaðila má selja, framselja eða yfirfæra á annan hátt þennan samning eða viðauka eða einhver réttindi eða skyldur á grundvelli þeirra, í heild eða að hluta til, og sérhver tilraun til slíks framsals skal teljast ógild og marklaus nema fyrir liggi skriflegt samþykki gagnaðila.

# Gildistími og samningslok

## Samningur þessi tekur gildi frá undirritun en í viðauka 1 skal nánar afmarka gildistíma hans.

## Uppsögn og riftun samnings þessa leiðir sjálfkrafa til uppsagnar eða riftunar allra viðauka, nema um annað sé sérstaklega samið.

## Uppsögn eða riftun eins viðauka skal engin áhrif hafa á gildi annarra viðauka eða samninginn að öðru leyti, að því tilskildu að samningsaðili sem vanefnt hefur ákvæði viðeigandi viðauka uppfylli að öðru leyti skilmála og skilyrði samningsins og annarra viðauka.

## Báðir samningsaðilar skulu hafa rétt til að rifta samningi þessum þegar í stað með skriflegri tilkynningu til gagnaðilans, með sannanlegum hætti þar sem ástæður riftunar eru tilgreindar, ef gagnaðilinn vanefndir verulega skyldur sínar samkvæmt samningnum. Brot á trúnaðarskyldu verktaka og brot á vinnslusamningi skulu teljast veruleg vanefnd í skilningi ákvæðis þessa. Það er skilyrði riftunar samkvæmt framansögðu að gagnaðili hafi vanrækt að bæta úr slíkum ágöllum innan 14 daga frá því áskorun um slíkar úrbætur kemur fram, séu úrbætur mögulegar á þeim tíma.

## Samningsaðilar skulu einnig hafa rétt á því að rifta samningi þessum komi til þess að gagnaðili (a) slíti félaginu eða hætti rekstri; (b) sæki um heimild til að leita nauðasamnings eða greiðslustöðvunar eða er tekinn til gjaldþrotaskiptameðferðar; (c) eigendaskipti verða að félaginu þannig að meirihluti hluta er í höndum nýrra aðila; eða (d) gagnaðili fer í greiðsluþrot eða verður háður beinni stjórn fjárhaldsmanns, skiptastjóra eða þess háttar opinbers aðila.

## Um afleiðingar samningsloka fer eftir því sem tilgreint er í viðauka 1 við samninginn.

# Önnur ákvæði

## Ef einhver ákvæði þessa samnings eru í andstöðu við ófrávíkjanleg lög og reglur sem samningur þessi heyrir undir eða ef slík ákvæði eru dæmd ógild af dómstóli sem hefur lögsögu yfir samningsaðilum, skulu slík samningsákvæði um orðuð á þann veg að sem minnst röskun verði á upphaflegum tilgangi samningsaðilanna innan ramma viðkomandi laga og dómsúrlausna, og skal samningurinn að öðru leyti halda fullu gildi.

## Samningsaðilar verða ekki krafðir bóta vegna tafa á þjónustu sem rekja má til óviðráðanlegra ytri atvika (*e. force majeure*). Komi til þess að þjónusta verktaka fellur niður eða frestast vegna óviðráðanlegra ytri atvika, skal verktaki tilkynna Sveitarfélagi/stofnun um það með skriflegum hætti án tafar. Standi hindrun lengur en í 14 daga getur gagnaðili þó með 14 daga fyrirvara sagt samningi þessum upp. Hvorugur samningsaðila á þá kröfu á hendur hinum að öðru leyti en hvað varðar kröfur sem stofnast hafa áður en til hindrunar kom.

## Samningsaðilar tilgreina í viðauka 1 við samning þennan tengiliði samningsins, hlutverk þeirra og skyldur. Samningsaðilar skulu ávallt tryggja að skilgreindir tengiliðir samningsins séu bæði hæfir og bærir til að fjalla um samninginn og taka ákvarðanir varðandi hann með skilvirkum hætti. Báðum aðilum ber skylda til þess að tilkynna gagnaðila eins fljótt og auðið er ef skipaður er nýr tengiliður.

## Tilkynningar samkvæmt samningi þessum skulu sendar á tengiliði aðila í samræmi við viðauka 1.

## Samningi þessum og viðaukum settum á grundvelli hans má aðeins breyta eða endurskoða með skriflegu skjali sem undirritað er af báðum samningsaðilum og verður hluti samningsins.

# Lagaval og varnarþing

## Um samning þennan og viðauka gilda íslensk lög og réttarreglur. Varnarþing skal vera hjá Héraðsdómi Reykjavíkur.

# UNDIRRITUN og eintök samnings

## Öllu framan rituðu til staðfestu rita fulltrúar aðilar nöfn sín undir samning þennan í votta viðurvist. Með undirritun ábyrgjast viðkomandi einstaklingar jafnframt að þeir hafi umboð til að skuldbinda aðila, með þeim hætti sem samningurinn gerir ráð fyrir.

## Samningurinn er gerður í tveimur samhljóða eintökum og skulu aðilar hvor halda sínu eintaki.

###### [Staður og dagsetning]

|  |  |  |
| --- | --- | --- |
|  |  |  |
| f.h. sveitarfélags/stofnunar |  | f.h. [verksala] |
| Vottar að réttri undirritun og dagsetningu: |  |  |
|  |  |  |

###### Viðauki 1 Þjónusta verktaka

Viðauki þessi er hluti af þjónustusamningi Sveitarfélags/stofnunar og verktaka og er vísað til hans sem „samningsins“ í viðauka þessum.

**1. Lýsing á þjónustu**

1.1 [Tæknileg aðstoð / hugbúnaðarleyfi / þróun hugbúnaðar / hýsing o.s.frv. Lýsa eins nákvæmlega og hægt er. Lýsa því hvað felst í þjónustu og hvað fellur fyrir utan, eftir því sem við á.].

1.3 [Geri Sveitarfélag/stofnun sérstakar kröfur til þjónustunnar, s.s. hvaða starfsmenn verktaka mega sinna henni, lýsa hér].

1.4 [Ef um hugbúnaðarleyfi er að ræða tilgreina sérstaklega að verktaki hafi heimild til að leyfa Sveitarfélagi/stofnun afnot af viðkomandi hugbúnaði].

1. [Verkefnaáætlun / Notkunartími]
   1. [Á við t.a.m. við hugbúnaðarþróun. Lýsa áföngum (e. milestones) í verkefninu, ef samþykkisprófun á að fara fram (e. acceptance test), hvenær afhending telst hafa átt sér stað o.s.frv.
   2. Ef leyfi til að nýta hugbúnað/þekkingu, tilgreina notkunartími, svæði o.s.frv.].
2. Skyldur Sveitarfélags/stofnunar

[Ef Sveitarfélag/stofnun þarf að veita aðgang að starfsstöð, starfsfólki o.s.frv. tilgreina hér.]

1. Tengiliðir
   1. Tengiliður Sveitarfélags/stofnunar skal vera [nafn, netfang, símanúmer].
   2. Tengiliður verktaka skal vera [nafn, netfang, símanúmer].
2. Tilkynningar

[Lýsa því með hvaða hætti skuli senda tilkynningar á grundvelli samningsins, s.s. í tölvupósti til tengiliða/ábyrgðarpósti].

1. Verkefnafundir

[Ef halda á verkefnafundi á gildistíma samningsins, tilgreina það hér].

1. Gildistími samnings

[Tilgreina hvort samningurinn er ótímabundinn eða með tilgreindan gildistíma].

1. Uppsögn samnings og afleiðingar samningsloka

[Tilgreina undir hvaða kringumstæðum aðilar geta sagt upp samningnum og þá með hve löngum fyrirvara.

[Tilgreina einnig afleiðingar samningsloka, s.s.

## „Við samningslok skal verktaki án tafar afhenda Sveitarfélagi/stofnun afrit af öllum upplýsingum og gögnum sem Sveitarfélag/stofnun hefur afhent verktaka í tengslum við samning þennan.„

Ef Sveitarfélag/stofnun skal fá afhentan frumkóða skal einnig kveðið á um það hér.]

**Viðauki 2** **Gjald fyrir þjónustu**

Fyrir [þjónustu þá sem verktaki veitir Sveitarfélagi/stofnun] samkvæmt samningi þessum greiðir Sveitarfélag/stofnun verktaka eins og hér segir:

[Tilgreina hvernig gjöld eru reiknuð, tilgreind þóknun / greitt samkvæmt gjaldskrá. Ef gjaldskrá, tilgreina hvort greitt er sérstaklega fyrir vinnu utan hefðbundins vinnutíma. Tilgreina hvað er innifalið í verði og hvað ekki.]

[Ef greitt skv. gjaldskrá, tilgreina hvort verktaka sé heimilt að hækka gjaldskrá].

Útgefna reikning skal verktaki senda [tilgreina hvert skuli senda reikninga].

###### Viðauki 3 Vinnslusamningur

###### *[Vinnslusamningsform Sveitarfélags/stofnunar]*